iraklixyz/georgian-wikipedia-cleaned huggingface dataset:
იალპუჰის ტბა

იალპუჰის ტბა — ლიმანური წარმოშობის ტბა უკრაინის სამხრეთ-დასავლეთ ნაწილში, ოდესის ოლქში. წარმოადგენს ფართობით უკრაინის უდიდეს ტბას. მდებარეობს მდინარე დუნაის მარცხენანაპირეთში, ზღვის დონიდან 2,4 მ სიმაღლეზე. ზედაპირის ფართობი 149 კმ², მაქსიმალური სიღრმე 5,5 მ. კუჰურლუის ტბის მეშვეობით უკავშირდება მდინარე დუნაის. ტბის ქვაბული წაგრძელებული ფორმისაა. აღმოსავლეთი და დასავლეთი ნაპირები ამაღლებულია, დანაწევრებულია ხევებით, ხოლო სამხრეთი ნაპირები ქვიშიანია, სანაპიროს უკიდურესი ჩრდილო ნაწილი დაჭაობებულია და დაფარულია ლელქაშით. სამხრეთით, იალპუჰი სრუტით დაკავშირებულია კუგურლუის ტბასთან. სრუტის ყველაზე ვიწრო ნაწილში საუკუნის 70-იან წლებში აშენდა ჯებირი ხიდთან ერთად, რომელზედაც გაიყვანეს გზა იზმაილი — რენი.

ჯებირის აშენების შემდეგ, იალპუჰსა და კუგურლუის ტბებს შორის არსებული წყალცვლა შემცირდა თითქმის მესამედით, რამაც გაზარდა იალპუჰის გაბინძურების დონე. მტკნარწყლიანია. ტბის წყლით კვება უმეტესწილად ხორციელდება მდინარე დუნაისთან წყალცვლით ტბა კაგურლუის გავლით. ჩრდილოეთ მხრიდან ტბას ერთვის მდინარე იალპუჰი, აღმოსავლეთით — პატარა მდინარეები მინზული და კარასულაკი.

ამჟამად, ტბის წყლის ბალანსზე გავლენა მდინარეებს პრაქტიკულად არ აქვთ, ვინაიდან, მნიშვნელოვანი დარეგულირების გამო, მდინარეების ჩამონადენი ტბაში თითქმის შეწყდა. აგრეთვე, წყლის ბალანსზე გარკვეული გავლენა აქვს წვიმის წყლებს. ზაფხულში წყლის ტემპერატურა უდრის 24-25 °-ს, ზამთარში იყინება, ყინულოვანი რეჟიმი არასტაბილურია.

წყლის მინერალიზაცია 1-1,5 გ/ლ. ტბის ფსკერი დაფარულია მუქი-რუხისფერი, ხოლო ჩრდილოეთით — შავი გოგირდწყალბადის ტალახით, წყალმარჩხ ადგილებში ფსკერი ქვიშიანია. ტბის ნაპირები შემოსილია ლელქაშითა და ისლით, გვხვდება წყალმცენარეები. მდიდარია იქთიოფაუნით. გვხვდება თევზების 40 სახეობა, ბევრია კიბოსნაირნი. ტბის ჩრდილო სანაპიროზე, მდინარე იალპუჰის შეერთების ადგილას, განლაგებულია ქალაქი ბოლგრადი.
ეროვნული სიმდიდრე

ეროვნული სიმდიდრე — სახელმწიფოს ეკონონომიკური ძლიერების ერთ-ერთი მაჩვენებელი, მის განკარგულებაში არსებული წარმოებული და დაგროვებული დოვლათის ერთობლიობა დროის განსაზღვრული მომენტისათვის. ეროვნული სიმდიდრე შედგება საზოგადოების წარსული და თანამედროვე თაობების შრომით შექმნილი და დაგროვილი დოვლათის, აგრეთვე კვლავწარმოების პროცესში ჩართული ბუნებრივი რესურსებისა და სხვა აქტივების (სიმდიდრის) ღირებულებისაგან (ცვეთის გამოკლებით).

ცნება „ეროვნული სიმდიდრე“, როგორც ადამიანების მიერ განსაზღვრული დოვლათის დაგროვების შედეგი, წარმოიშვა - საუკუნეებში (უ. პეტი, ა. სმითი, გ. კინგი და სხვ.) ეროვნული სიმდიდრე პირველად გაიანგარიშეს ინგლისში 1664 წელს, საფრანგეთში — 1789 წელს, აშშ-ში — 1803 წელს, რუსეთში — 1864 წელს, საქართველოში — 1989 წელს. 1947 წლის გაეროს სტრუქტურაში (ნიუ-იორკში) შეიქმნა ეროვნული შემოსავლის და სიმდიდრის საერთაშორისო ასოციაცია.

ეროვნულ ანგარიშთა სისტემაში ეროვნული სიმდიდრის დასახასიათებლად იყენებენ ტერმინს „ეკონომიკური აქტივები“, რომელთა არსებითი მახასიათებელია მესაკუთრეთა მიერ მათი ფლობისა და გამოყენების მეშვეობით ეკონომიკური სარგებლის მიღება. ეროვნულ ანგარიშთა კლასიფიკაციის შესაბამისად, ეროვნულ სიმდიდრეში შეაქვთ საწარმოო მარაგები: კაპიტალი, რომელიც არ ექვემდებარება მატერიალურ განზომილებას („გუდვილი“ — მეურნე სუბიექტების კეთილი სახელი, რეპუტაცია), აგრეთვე ის ფასეულობანი, რომლებიც არ გამოიყენება წარმოების ან მოხმარებისათვის (ძვირფასი ლითონები და ძვირფასი ქვები, მათგან დამზადებული საიუველირო ნაწარმი, ანტიკვარული ნივთები, ხელოვნების სხვადასხვა ნიმუშები, კოლექციები და სხვ.)

ეკონომიკურ პრაქტიკაში სარგებლობენ ეროვნული სიმდიდრის დინამიკის, დაგროვებისა და განახლების მაჩვენებლებით. მისი ელემენტების გაანგარიშებისას იყენებენ როგორც მიმდინარე სტატისტიკური ანგარიშების და ბუღალტრული აღრიცხვის მონაცემებს, ისე სრული და შერჩევითი გამოკვლევების, ძირითადი კაპიტალის გენერალური და ე. წ. უწყვეტი ინვენტარიზაციის მეთოდებს, აგრეთვე ექსპერტულ შეფასებებს.

საბაზრო ეკონომიკის მქონე ქვეყნებში, ეროვნულ ანგარიშთა სისტემის შესაბამისად, ეროვნული სიმდიდრის ყველა ელემენტისათვის მოქმედებს შეფასების ერთნაირი პრინციპი.

საერთაშორისო ეკონომიკური ინსტიტუტები მუშაობენ ეროვნულ სიმდიდრეში ისეთი ელემენტების ასასახავად, როგორიცაა პირდაპირი ფინანსური ინვესტიციები (ფინანსურ აქტივებში) და ხანგრძლივი მოხმარების სამომხმარებლო საქონელი (წარმოებულ არაფინანსურ აქტივებში). ამ უკანასკნელის შემადგენლობა არ რეგლამენტირდება და მას დამოუკიდებლად განსაზღვრავს ყოველი ქვეყნის სტატსამსახური. საუკუნის ბოლო ათწლეულში მსოფლიო ბანკის ექსპერტების აქტიური მონაწილეობით ფართოდ გავრცელდა ეროვნული სიმდიდრის შემადგენლობის ადამიანისეული კაპიტალის მაჩვენებლით გაფართოების კონცეფცია, ასევე სამუშაოები მისი რაოდენობრივი პარამეტრების დადგენისა და აღნიშნული მაჩვენებლის ეროვნულ ანგარიშთა სისტემის აგების პრინციპებთან მოსარგებად. დაინერგა ადამიანისეული პოტენციალის განვითარების ინდექსი, რომლის მიხედვითაც 2010 წელს მსოფლიოს 169 ქვეყნიდან საქართველოს 74-ე ადგილი ეკავა.

საქართველოს ეროვნულმა სიმდიდრემ 2010 წლის შეფასებით შეადგინა დაახლოებით 750 მილიარდი აშშ დოლარი. ეროვნული სიმდიდრის 1/3 ეროვნულ ქონებაზე მოდის, 2/5-ზე მეტი – ადამიანისეულ კაპიტალზე, დანარჩენი კი – ბუნებრივ სიმდიდრეზე.
თიესტესი

თიესტესი ბერძნულ მითოლოგიაში — პელოფსისა და ჰიპოდამეას ძე, ატრევსის ტყუპისცალი.

პელოფსის მოდგმა დაწყევლილი იყო მირტილოსის ვერაგული მკვლელობის გამო. თიესტესმა და ატრევსმა დედის, ჰიპოდამეას, ჩაგონებით მოკლეს ქრისიპოსი, პელოფსის და ნიმფა აქსიოქეს ვაჟი. შემდეგ გაიქცნენ მიკენში, სადაც მეფე ევრისთევსის კარს შეაფარეს თავი. როდესაც ევრისთევსი გარდაიცვალა, ძმები ერთმანეთს აეშალნენ მიკენის ტახტისათვის. თიესტესმა აცდუნა ატრევსის მეუღლე აეროპე და მისი დახმარებით მოჰპარა ძმას ოქროს საწმისიანი ბატკანი. წინასწარმეტყველება კი ასეთი იყო: ოქროს საწმისის მფლობელი გახდებოდა ტახტის მემკვიდრე. ზევსი ატრევსის მხარეს დადგა, თიესტესმა დატოვა მიკენი, მაგრამ მაინც არ მოისვენა. მან წააქეზა ატრევსის ვაჟი პლისთენესი, აღმდგარიყო მამის წინააღმდეგ. შეთქმულება გამომჟღავნდა, ატრევსმა დახოცა დამნაშავენი არ იცოდა რა, რომ მათ შორის იყო მისი ძეც.

გავიდა ხანი. ატრევსმა განიზრახა შური ეძია ძმაზე. მოიწვია მიკენში, ვითომცდა შესარიგებლად, გაუწყო სუფრა და შეაჭამა წინდაწინ მზაკვრულად მოკლული მისი შვილების ხორცი. როდესაც თიესტესმა გაიგო, რაც მოხდა დაწყევლა ძმა და პელოპიდების მთელი მოდგმა. ორაკულმა განაცხადა, რომ ატრევსს დასჯის თიესტესის ვაჟი, რომელსაც გაუჩენს მისივე ქალიშვილი. იმდენად მძლავრად იყო ჩაბუდებული თიესტესში შურისძიების გრძნობა, რომ მან თავის თავზე აიღო სისხლის აღრევის ცოდვა. როდესაც მისმა ქალიშვილმა პელოპიამ შვა ვაჟი, მას ეგისთოსი შეარქვეს. მართლაც, როდესაც გაიზარდა ეს ეგისთოსი და ოჯახის ამბები შეიტყო, მიკენისაკენ გაეშურა, მოკლა ატრევსი და მამამისი გაამეფა. მოგვიანებით თიესტესი ტახტიდან ჩამოაგდო სპარტის მეფე ტინდარეოსმა, რომელმაც მიკენი ატრევსის ძეს, აგამემნონს დაუბრუნა. ეს ის აგამემნონია, რომლის მეუღლე კლიტემნესტრა ეგისთოსის საყვარელი გახდება და მასთან ერთად ტროადან დაბრუნებულ გამარჯვებულ მეფეს სიცოცხლეს გამოასალმებს. ეს სიუჟეტი აღწერილი არის ესქილეს ორესტეაში.

თიესტესის მითოსში აისახა გვაროვნული საზოგადოების კანონები და დამოკიდებულებანი, სისხლის აღების ადათი, ნათესაური ქორწინება, კანიბალიზმის გადმონაშთები, მამათა მიერ ჩადენილი ცოდვების გამო შვილთა პასუხისმგებლობის ხვედრი და სხვა.

თიესტესის თემას ეძღვნებოდა სოფოკლესა და ევრიპიდეს ტრაგედიები, რომელთა სათაურებია მხოლოდ შემორჩენილი და სენეკას ქმნილება „თიესტესი“.
დედაჩემის ჭრილობა

დედაჩემის ჭრილობა — 2016 წლის თურქული დრამატული ფილმი.

სიუჟეტი
სიუჟეტი ვითარდება ბოსნიის ომის დროს. 18 წლის მუსლიმ გოგონას გააუპატიურებს სერბი მეთაური, გოგონა ეძებს თავის მშობლებს.

როლებში
მერიემ უზერლი — მარია
ოზან გიუვენი — ბორისლავი
ოქან იალაბიქი — მირსადი
ბელჩიმ ბილგინი — ნერმა
ბორა აქაში — სალიჰი
საბინა არჯულა
აიჩა ერენი
მეჰმეთ ერგენი — იჰსანი
კინსი ვოლანსკი

კინსი ვოლანსკი (დ. 30 აგვისტო, 1996, კალიფორნია, აშშ) — ამერიკელი მოდელი, მსახიობი და ყოფილი პორნომსახიობი. არის ქრისტიანი. ცნობილი გახდა მას შემდეგ რაც მოახერხა სტადიონზე შეჭრა უეფა-ს ჩემპიონთა ლიგის 2018-19 წლების ფინალურ შეხვედრის დროს.

პირადი ცხოვრება
ჰყავს ერთი ძმა. არის ცნობილი იუთუბერის, ვიტალი ზდოროვეცკის მეგობარი გოგონა 2018 წლიდან.

მოედანზე შეჭრა
2019 წლის 1 ივნისს გამართული ჩემპიონთა ლიგის ფინალის დროს იგი შეიჭრა მოედანზე. ეს მოხდა მატჩის მე-18 წუთზე. მოგვიანებით უეფამ იგი დააჯარიმა 15 ათასი ევროს ოდენობით.

ფილმოგრაფია
თავფარავნის ეკლესია

თავფარავნის ეკლესია — ქართული ხუროთმოძღვრებისა და ეროვნული მნიშვნელობის კატეგორიის კულტურის უძრავი ძეგლი სამცხე-ჯავახეთის მხარეში, ნინოწმინდის მუნიციპალიტეტის სოფელ როდიონოვკაში (თავფარავანი). ტაძარი სტილისტური ნიშნებით თარიღდება - საუკუნეების მიჯნით.

ეკლესია დგას სოფელ როდიონოვკის შუაგულში. იგი დარბაზული ტიპის ეკლესიების რიგს განეკუთვნება. 2006 წლამდე ძლიერ დაზიანებული იყო. ნაგებობა შიგნიდან და გარედან შემოსილია სწორად ნაწყობი, მოვარდისფრო და ღვინისფერი სუფთად გათლილი ქვის კვადრებით. გეგმით სწორკუთხა ეკლესიას აღმოსავლეთით ნახევარწრიული აფსიდი აქვს. გრძივი კედლები სამ ნაწილად არის დანაწევრებული პილასტრების ორი წყვილით, რომელზეც ამოყვანილ საბჯენ თაღებს ეყრდნობოდა გადამხური კამარა. ინტერიერში საკმაოდ გამოსარჩევია იმპოსტების მორთულობა. ფასადების დიდი დაუნაწევრებელი სიბრტყეები აქცენტირებულია დეკორატიული ელემენტებით. ჩრდილოეთის ფასადი სადაა. შესასვლელი სამხრეთიდანაა. სამხრეთის ფასადზე ორი სარკმელია, რომლებიც სრულდება თავსართებით. სამხრეთის კარის თავზე მოთავსებული არქიტრავი მორთულია გეომეტრიული სახის ორნამენტებით შესრულებული ფიგურებით და ჯვრის გამოსახულებებით. ორნამენტებია შემონახული თავდაპირველი სახის კარნიზებისა და სარკმელების არქივოლტებზეც. ეკლესიას გააჩნია წარწერები. ერთი მათგანი იკითხება შემდეგნაირად: „ქრისტე შეიწყალე პავლე“. ძეგლის რესტავრაცია მიმდინარეობდა 2006 წელს.

თავფარავნის ეკლესიას 2006 წლის 7 ნოემბერს, საქართველოს პრეზიდენტის ბრძანებულების თანახმად მიენიჭა ეროვნული მნიშვნელობის კულტურის უძრავი ძეგლის კატეგორია.
ჯეილენ ბრაუნი

ჯეილენ მარსელეს ბრაუნი (; დ. 24 ოქტომბერი, 1996, მარიეტა, ჯორჯია) — ამერიკელი ნაციონალური საკალათბურთო ასოციაციის გუნდის, ბოსტონ სელტიქსის პროფესიონალი კალათბურთელი. ბრაუნი ერთო სეზონის განმავლობაში თამაშობდა კოლეჯის კალათბურთს გუნდ „კალიფორნია ოქროს დათვებთან“ ერთად. 2016 წლის -ის დრაფტზე იგი ბოსტონ სელტიქსმა პირველი რაუნდის მესამე პიკად აირჩია.

პროფესიონალური კარიერა
ბოსტონ სელტიქსი (2016-დღემდე)
სადებიუტო სეზონი (2016-17)
2016 წლის 23 ივნისს -ის დრაფტზე ბოსტონ სელტიქსმა ჯეილენ ბრაუნი პირველი რუნდის მესამე პიკად აირჩია. ზაფხულის ლიგის ექვს თამაშში ბრაუნი საშუალოდ აგროვებდა 16.0 ქულას, 6.2 მოხსნას და 2.3 ჩაჭრას. 27 ივლისს ბოსტონ სელტიქსთან გააფორმა პირველი კონტრაქტი. ბრაუნის სადებიუტო შეხვედრა შედგა 27 ოქტომბერს სადაც 19 წუთში 9 ქულა (3/4) და 2 ბლოკი დააგროვა. სასტარტო ხუთეულში პირველად 3 ნოემბერს, კლივლენდ კავალიერსის წინააღმდეგ გამართულ შეხვედრაში მოხვდა; აღნიშნულ მატში მან 19 ქულა დააგროვა ხოლო ბოსტონი ანგარიშით 122-128 დამარცხდა. 2017 წლის 27 იანვარს, ორლანდო მეჯიკთან მოგებულ მატჩში (128-98) დააფიქსირა კარიერის უმაღლესი მაჩვენებელი — 20 ქულა. ბრაუნი სელტიქსს აღმოსავლეთ კონფერენციაში პირველი ადგილის დაკავებაში დაეხმარა. რეგულარულ სეზონში მან 70 თამაშში მიიღო მონაწილეობა, საიდანაც 20-ში სასტარტო ხუთეულში მოხვდა. იგი მოედანზე საშუალოდ 17.2 წუთს ატარებდა რა დროშიც 6.6 ქულას, 2.8 მოხსნასა და 0.8 შედეგიან გადაცემას აგროვებდა. სეზონის ბოლოს დასახელდა -ის ყველა ახალბედის მეორე გუნდის წევრად.

კარიერული სტატისტიკა

რეგულარული სეზონი

კოლეჯი
პირადი ცხოვრება
ბრაუნი ვეგეტარიანელია. მისი ინტერესები მოიცავს ესპანური ენის, ისტორიის, მედიცინისა და ფილოსოფიის შესწავლას. აგრეთვე ფეხბურთის დიდი გულშემატკივარია. ხშირად მას აღწერენ როგორც არაჩვეულებრის ათლეტს, რომელსაც კალათბურთის მიღმა მრავალი ამბიცია გააჩნია.

ბრაუნის მამა, ქუენტონ მ. ბრაუნი არის პროფესიონალი მოკრივე რომელიც 2016 წელს გახდა მსოფლიო ჩემპიონი, 2015 წელს — ... მძიმეწონოსანთა ჩემპიონი.

ბრაუნს აქვს არხი სადაც მან რამდენჯერმე გამოაქვეყნა დოკუმენტური სტილის ვიდეო, რომელიც ასახავს მის ცხოვრებას სეზონისა და მის შემდგომ პერიოდიში; პირველი ეპიზოდი, : 4, გამოქვეყნდა 2017 წლის 31 იანვარს. ვიდეოს სათაური მიგვითითებს მისი ჭადრაკისადმი სიყვარულზე. აგრეთვე არის მისი -ისა და -ის სათაური.
სასიკი

სასიკი, კუნდუკი — ტბა უკრაინაში, ოდესის ოლქში. მდებარეობს შავი ზღვის ჩრდილო-დასავლეთ სანაპიროზე, ზღვის დონიდან –0,3 მ სიმაღლეზე. ზედაპირის ფართობი 215 კმ², მაქსიმალური სიღრმე 3,3 მ. ჩრდილოეთიდან სამხრეთისაკენ გადაჭიმულია დაახლოებით 35 კმ-ზე, სიგანე 3-იდან 11 კმ-მდე.

სასიკი ზღვისგან მთლიანად არის გამოყოფილი ნაყარით და სამხრეთ-აღმოსავლეთით შლუზით უკავშირდება ტბა ჯანტშეისკოეს, რომელიც თავის მხრივ, უერთდება ზღვასა და შაგანი — ალიბეი — ბურნასის სისტემას. ნაყარის სიგრძე 15 კმ აღწევს; მასზე გადის მობეტონებული ავტოგზა, რომელიც აკავშირებს ტატარბუნარის რაიონის კურორტ კატრანკასა და კილიის რაიონის სოფელ პრიმორსკოეს.

ნაყარის ზღვის მხარეს განლაგებულია ქვიშიანი პლაჟები, რომელზედაც ზაფხულში წარმოიქმნება ავტოტურისტების სტიქიური სადგომები. ლიმანის სანაპიროსა და ნაყარზე განლაგებულია თევზსაჭერი ბრიგადები. სანაპიროს გასწვრივ არსებული ზოგიერთი ადგილი დაფარულია ლელქაშით. სასიკს ჩრდილოეთი მხრიდან ერთვის მდინარეები სარატა და კოგილნიკი, რომელთა საშუალებით გაზაფხულზე ტბა მტკნარდება, ხოლო წყალმცირობისას ჩამონადენის შემთხვევაში მინერალიზდება. ამასთნ ერთად, ძირითადი კვება მომდინარეობს წყლის გადაგდებით მდინარე დუნაიდან დუნაი-სასიკის არხის მეშვეობით.

წყლის ტემპერატურა ზაფხულში 24-25° უდრის. წყლის დონის რყევა აღწევს 1 მ-ს. იყინება დეკემბერში, ყინულძვრა მარტშია. ტბის ნაპირები ფრინველთა ბუდობის ადგილია. სასიკმა და შაგანი — ალიბეი — ბურნასის სიტემამ მიიღო საერთაშორისო ჭარბტენიანი ტერიტორიების სტატუსი როგორც წყლის ფრინველთა ბუდობის ადგილმა და შეტანილია რამსარის კონვენციის საერთაშორისო სიაში. გამოიყენება სარწყავად. მდიდარია თევზით. განვითარებულია თევზჭერა.
სერსეი ლანისტერი

სერსეი ლანისტერი — ჯორჯ რეიმონდ რიჩარდ მარტინის ფენტეზის ჟანრის რომანების სერიის, „ყინულისა და ცეცხლის სიმღერის“ პერსონაჟი და ასევე მისი ტელეადაპტაციის ერთ-ერთი მთავარი გმირი. ეკრანიზაციაში მის როლს ასრულებს ბრიტანელი მსახიობი ლინა ჰიდი.

თავდაპირველად პერსონაჟი გამოჩნდა 1996 წელს გამოცემულ წიგნში „სატახტოთა თამაში“. სერსეი არის ერთ-ერთი უმდიდრესი და ძლევამოსილი „ლანისტერების ოჯახის“ წევრი. იგი ფიგურირებს წიგნებში: „მეფეთა ჯახი“ (1998), „ხმლების ქარიშხალი“, ხოლო ცენტრალური პერსონაჟია წიგნებისა: „ნადიმი ყვავებისთვის“ (2005), „ცეკვა დრაკონებთან“ (2011) და „ზამთრის ქარები“ (2020).

სერსეი შვიდი სამეფოს დედოფალი გახდა რობერტ ბარათეონზე ქორწინებით, მას შემდეგ რაც ტარგარიენთა დინასტია გადავარდა. მას ჰყავს ტყუპი ძმა ჯეიმი ლანისტერი, ვისგანაც ეყოლა სამი შვილი.

ლინა ჰიდმა მიიღო უმაღლესი შეფასებები კინოკრიტიკოსებისაგან. იგი ოთხჯერ იყო ნომინირებული ემიზე (2014, 2015, 2016, და 2018), ასევე ოქროს გლობუსზე (2016).
ბურნაშეთის ეკლესია

ბურნაშეთის ეკლესია — დარბაზული ეკლესია საქართველოში, სოფელ ბურნაშეთში, ახალქალაქის მუნიციპალიტეტში. ეკლესიას სამხრეთიდან შეწყვილებული თაღებით გაფორმებული კარიბჭე აქვს. არქიტექტურულ-დეკორატიული ფორმებითა და აღმოსავლეთ ფასადის რელიეფის მიხედვით ის აშენებული არა უგვიანეს საუკუნისა.

ეკლესიის კედელებზე დაცულია ორი წარწერა. პირველი მათგანი აღმოსავლეთ ფასადზეა, რელიეფური კომპოზიციის გვერდით რომელზედაც გამოსახულია დანიელი ომთა ხაროში. ასომთავრულ წარწერაში ეკლესიის მშენებეთა უფლისადმი მავედრებელი ფორმულაა:

მეორე აღმოსავლური წარწერა ეკლესიის შიგნით ჩრდილოეთ კედელზეა, რომლის მიხედვით ვინმე გიორგი თავის ნასყიდ ყანას აძლევს ბურნაშელ მღვდლებს

ეკლესიის გარეგან სახეს თავისბურ ელფერს ანიჭებს თაღოვანი კარიბჭე. სამხრეთის ფასადზე გამოსახულია მზის საათი, რომლის მხოლოდ ფრაგმენტებია დარჩენილი. ზოგადად მზის საათი საქართველოში რამდენიმე ეკლესიის სამხრეთ ფასადზეა შემორჩენილი. მათ შორისაა გელათისა და იკორთის ტაძრები. მატერიალური კულტურის ძეგლებიდან ბურნაშეთის ეკლესიასთან ერთად აღსანიშნავია აგრეთვე მოზრდილი ქვაჯვარი.

ბურნაშეთის ეკლესიას 2006 წლის 7 ნოემბერს, საქართველოს პრეზიდენტის ბრძანებულების თანახმად მიენიჭა ეროვნული მნიშვნელობის კულტურის უძრავი ძეგლის კატეგორია.
ალასტანის ეკლესია

ალასტანის ეკლესია — დარბაზული ეკლესია საქართველოში, სოფელ ალასტანში, ახალქალაქის მუნიციპალიტეტში. მდებარეობს ზღვის დონიდან 1600 მეტრზე. დათარიღებულია – საუკუნეებით.

ეკლესიას ამჟამად კამარები და კედლის ნაწილიც აქვს და მიწურივით არის გადახურული. მას აქვს ორი შესასვლელი, დასავლეთიდან და აღმოსავლეთიდან, თუმცა დასავლეთის კარი ამოშენებულია. დასავლეთის და აღმოსავლეთის ფასადში თითო თაღოვანი სარკმელია. ამჟამად ორივე გაუქმებულია. ფასადები მოპირკეთებულია მოწითალო და მოყვითალო ფერის ანდეზიტური კვადრებით. აღმოსავლეთ ფასადს ამკობს სარკმლის თავზე მოჩუქურთმებული წარბები და აქვს პროფილირებული შუბლი. უფრო მაღლა კი ჯვარია ამოკვეთილი. ამავე ფასადზე კიდევ რამდენიმე ბოლნური ჯვრის გამოსახულებაა გამოკვეთილი. აქვე ხუთ სხვადასხვა ქვაზე ლაპიდარული წარწერებია. წარწერები შესრულებულია ასომთავრული და ნუსხური ნარევით. მათი ნაწილი კი საუკუნიდან დაზიანებულია. სარკმლის ზემოთ, მარცხენა მხარეს, იკითხება: ხოლო მარჯვნივ: წარწერები გვამცნობენ მშენებლობისას ქვათა შემწირველთა სახელებს, ნოშელსა და დაჩი საოლის ძეს.

ალასტანის ეკლესიას 2006 წლის 30 მარტს მიენიჭა კულტურული მემკვიდრეობის ძეგლის სტატუსი. ამავე წლის 7 ნოემბერს, საქართველოს პრეზიდენტის ბრძანებულების თანახმად მიენიჭა ეროვნული მნიშვნელობის კულტურის უძრავი ძეგლის კატეგორია.
რადუჟნი (ვლადიმირის ოლქი)

რადუჟნი — ქალაქი რუსეთში, ვლადიმირის ოლქში, დახურული ადმინისტრაციულ-ტერიტორიული წარმონაქმნი. 18 471 მცხოვრები (2018). მდებარეობს ვლადიმირიდან 25 კმ-ში, მთავარი საავტომობილო გზის გვერდით, ტყის მასივში. დაარსდა 1971 წელს როგორც საცდელ-საკონსტრუქტორო ბიურო „რადუგას“ (შექმნილი სსრკ მინისტრთა საბჭოს დადგენილებით; 25 თებერვალი, 1971) თანამშრომელთა დაბა; პირველი საცხოვრებელი სახლი 1972 წლის 16 მაისს (ეს დღე მიიჩნევა ქალაქის დაარსების ოფიციალურ თარიღად). 1977–1991 წლებში იყო დაბა ვლადიმირ-30. 1991 წლიდან ქალაქი რადუჟნი. 1998 წელს გარდაიქმნა დახურულ ადმინისტრაციულ-ტერიტორიულ წარმონაქმნად. ქალაქში მდებარეობს რუსეთის ახალწამებულთა და აღმსარებელთა ხის კარვისებრი ეკლესია (2000-იანი წლების 1-ლი ნახევარი), სამხედრო და შრომითი დიდების მუზეუმი (2000), ქალაქწარმომქმნელი საწარმო — ლაზერული პოლიგონი „რადუგა“ (სამეცნიერო-კვლევითი და საცდელ-საკონსტრუქტორო და ექსპერიმენტული სამუშაოები ლაზერული ფიზიკის, ოპტიკის, ელექტრონიკისა და სხვა დარგებში). განვითარებულია ავტომატიკისა და ნავთობმომპოვებელი მოწყობილობების სამართების, ენერგეტიკის ობიექტთა დისტანციური მართვის ავტომატიზებული კომპლექსებისა და ავტოდასაკომპლექტებლების წარმოება.

რადუჟნის ჩრდილო-აღმოსავლეთ გარეუბანთან ახლოს მდებარეობს სოფ. ბორისოგლების ყაზანის ღვთისმშობლის ხატის სახელობის ეკლესია (კურთხეული 1790 წელს).
ლაგანი (ქალაქი)

} და ) — ქალაქი რუსეთში, ყალმუხეთის სამხრეთ-აღმოსავლეთ ნაწილში, ლაგანის რაიონის ადმინისტრაციული ცენტრი. 13 137 მცხოვრები (2017). განლაგებულია კასპიისპირა დაბლობზე, კასპიის ზღვიდან 9 კმ-ში, რკინიგზის სადგურ ულან-ხოლიდან 42 კმ-ში. დაფუძნდა 1870 წელს როგორც ცენტრალური რუსეთიდან გადასახლებულ გლეხთა დაბა. ყალმუხეთის ასსრ (1935–1943, 1958–1994), ასტრახანის ოლქის (1943–1957), ყალმუხეთის აო (1957–1958) და ყალმუხეთის რესპუბლიკის (1994-დან) ლაგანისა (1935–1944, 1995-დან) და კასპიის (1944–1963, 1965–1995) რაიონების ცენტრი. 1936 წლიდან მუშათა დაბაა. 1944 წელს ყალმუხების დეპორტაციისა და ყალმუხეთის ასსრ-ის ლიკვიდაციის შემდეგ სახელი შეიცვალა და კასპიისკი ეწოდა. 1963 წლიდან ქალაქია. 1991 წელს წინა სახელი დაუბრუნდა. ქალაქში მდებარეობს ბუდისტური ტაძარი (1995), მხარეთმცოდნეობის მუზეუმი (1977; პროფ. ნ. ნ. პალმოვის სახელობის ყალმუხეთის რესპუბლიკური მხარეთმცოდნეობის მუზეუმის ფილიალი). 2008 წელს წმ. ნიკოლოზის ეკლესიის (1884; თანამედროვე დროში დანგრეულია) ადგილზე დაიწყო ტაძრის მშენებლობა. განვითარებულია სამშენებლო მასალების წარმოება; განთავსებულია მცირე ზომის კვების მრეწველობის საწარმოები (მ. შ. თევზგადამამუშავებელი). რაიონში — მეთევზეობის მეურნეობები.
მსუბუქი ფორვარდი

მსუბუქი ფორვარდი - აგრეთვე ცნობილი როგორც მესამე ნომერი — კალათბურთის მოთამაშეებში ხუთიდან ერთ-ერთი პოზიცია. როგორც წესი, მსუბუქი ფორვარდი მძიმე ფორვარდთან და ცენტრთან შედარებით უფრო დაბალი, სწრაფი და მოქნილია, თუმცა გაბარიტებით აღემატება გამთამაშებელს და მსროლელს. მსუბუქი ფორვარდის პოზიცია ხუთიდან ყველაზე უნივერსალურად მიიჩნევა. -ში მსუბუქი ფორვარდების სიმაღლე ძირითადად 1.98-2.08 მ შუალედში მერყეობს ხოლო -ში მათი სიმაღლე 1.80-1.88მ-ია.

მსუბუქ ფორვარდს მოქმედების ყველაზე ფართო დიაპაზონი აქვს და ევალება პრაქტიკულად ყველაფერი. ამ პოზიციაზე მოთამაშეებს იდეალურ შემთხვევაში უნდა ჰქონდეთ როგორც მაღალი, ასევე დაბალი კალათბურთელებისთვის დამახასიათებელი უნარები - ქულების მოპოვების გარდა მათ ევალებათ როგორც ფარქვეშ, ასევე გარე სივრცეში მოქმედება. ფარიდან ასხლეტილი ბურთების მოპოვებაში აზღვევენ გაბარიტულ ცენტრებს და მძიმე ფორვარდებს და ასევე პერიმეტრზე ეხმარებიან გამთამაშებლებს და მსროლელებს. ზოგიერთი მათგანი, იშვიათ შემთხვევაში ითავსებს გამთამაშებლის (ქრესტომათიულად ყველაზე მომცრო მოთამაშე) ფუნქციებს და შეტევისას ანაწილებს პასებს. პროფესიონალურ კალათბურთში ხშირად გუნდის მთავარი მექულეები სწორედ მსუბუქი ფორვარდები ან მსროლელები არიან.

მსუბუქი ფორვარდების ქულების მოსაპოვებელი თამაშის სტილი მრავალფეროვანია. ზოგიერთი მათგანი მეტწილად საშუალო და შორი სროლით აგროვებს ქულებს. საკმაოდ დიდია მათი რიცხვიც, რომლებსაც დრიბლინგის უნარი აქვთ მეტად განვითარებული. პარალელურად მათ უნდა შეეძლოთ მძიმეწონიან მოთამაშეებთან ფარქვეშ მეტოქეობა და ახლო მანძილიდან შეტევა, რაც ფიზიკურ ძალას მოითხოვს.

-ს მოქმედ მოთამაშეებში უნივერსალური თვისებების მქონე მსუბუქ ფორვარდად ჩაითვლება ლებრონ ჯეიმსი, ხოლო წარსულში სკოტი პიპენი. მათ თითქმის თანაბარი წარმატებით შეეძლოთ პრაქტიკულად ხუთივე პოზიციის კალათბურთელებთან კონკურირება და ხშირად დომინირებაც როგორც შეტევაში ასევე დაცვისას. მათ მხარდამხარ -ს გამორჩეული მსუბუქი ფორვარდების სიაში შედიან ყოფილი მოთამაშეები - ლარი ბერდი, ჯულიუს ირვინგი, ელჯინ ბეილორი, დომინიკ უილკინსი, ჯეიმს უორთი, რიკ ბერი, ჯონ ჰავლიჩეკი, პოლ პირსი, ვინს კარტერი, ალექს ინგლიში, გრანტ ჰილი, კრის მალინი... მოქმედი კალათბურთელებიდან ლებრონ ჯეიმსის გარდა - კევინ დურანტი, კავაი ლეონარდი, ჯიმ ბატლერი, ჯეისონ ტეიტუმი, პოლ ჯორჯი... -ში ტამიკა ქეჩინგსი, ჩერილ მილერი, შერილ სვუპერსი...

თანამედროვე ქართულ კალათბურთში კლასიკური მსუბუქი ფორვარდი იყო ვიქტორ სანიკიძე. მოქმედი ქართველი კალათბურთელებიდან მსუბუქი ფორვარდის პოზიციას ხშირად ფარავს ნაკრების კაპიტანი თორნიკე შენგელია, თუმცა იგი ნომინალურად მძიმე ფორვარდად ითვლება.
ჯეისონ ტეიტუმი

}

ადრეული წლები
ტეიტუმა დაამთავრა „ჩემინეიდის კოლეჯ მოსამზადებელი სკოლა“ რომელიც მდებარეობს კრევ-კუერში, მისურის შტატში. როგორც ახალბედა, პირველ წელს საშუალოდ 13.3 ქულასა და 6.4 მოხსნას აგროვებდა. მეორე წელს მისი მონაგარი 26.0 ქულასა და 11.0 მოხსნამდე გაიზარდა.

კარიერა კოლეჯში
2016-17 წლების სეზონის დაწყებამდე ტეიტუმმა ფეხის დაზიანების გამო რვა შეხვედრა გამოტოვა. 2016 წლის 3 დეკემბერს, დიუკში სადებიუტო მატჩში მეინის წინააღმდეგ 10 ქულა მოიპოვა და გუნდს 94-55 ანგარიშით გამარჯვებაში დაეხმარა. 2016 წლის 6 დეკემბერს, „ჯიმი ვ კლასიკზე“ ფლორიდას წინააღმდეგ მოგებულ თამაშში (84-74) პირად მონაგარში 22 ქულა და 8 მოხსნა ჩაიწერა. 21 დეკემბერს ელონის წინააღმდეგ ტეიტუმმა 22 ქულა, 8 მოხსნა და 4 ბლოკი მოიპოვა და გუნდმა ანგარიშით 72-61 გაიმარჯვა. 2017 წლის 4 იანვარს ჯორჯია ტეჩის წინააღმდეგ მოიპოვა 19 ქულა. 7 იანვარს ბოსტონ კოლეჯის წინააღმდეგ პირად მონაგარში 22 ქულა და 6 მოხსნა ჩაიწერა. 15 იანვარს, ვირჯინიის წინაამღდეგ დააფიქსირა სეზონის უმაღლესი მაჩვენებელი 28 ქულა და 8 მოხსნა; თამაში დიუკის გამარჯვებით 65-55 დასრულდა. -ის ტურნირში მეხუთე ადგილის დაკავების შემდეგ დიუკმა მეორე რაუნდში კლემსონი, ხოლო მეოთხედფინალურ სერიაში ლუისვილი დაამარცხა. 10 მარტს ტეიტუმმა დააგროვა 24 ქულა და დიუკმა ნახევარ ფინალში ჩრდილოეთკაროლინა დაამარცხა. 11 მარტს ტეიტუმმა პირად მონაგარში 19 ქულა და 8 მოხსნა ჩაიწერა და ამ შეხვედრაში ანგარიშით 75-69 გამარჯვებით დიუკის ლურჯმა ეშმაკებმა ტურნირის ჩემპიონობა მოიპოვეს. ტეიტუმი დასახელდა ყველა ტურნირის მოთამაშის გუნდში მისი მონაგარისათვის (საშუალოდ 22.0 ქულა, 7.5 მოხსნა და 1.5 ჩაჭრა). ჩემპიონატში დიუკის მეორე ადგილზე გასვლის შემდგომ მათ პირველ რაუნდში ტროის უნივერსიტეტი დააამარცხეს, თუმცა მეორე დაუნდში ლურჯი ეშმაკები სამხრეთ კაროლინასთან დამარცხდა. ნახსენები ტურნირის განმავლობაში იგი საშუალოდ 16.5 ქულასა და 7.5 მოხსნას აგროვებდა.

დიუკში ჩატარებულ პირველ და უკანასკნელ სეზონში ტეიტუმმა 29 შეხვედრაში მიიღო მონაწილეობა; ამ თამაშებში იგი საშუალოდ 16.8 ქულას, 7.3 მოხსნას, 2.1 შედეგიან გადაცემასა და 1.3 ჩაჭრას აგროვებდა. ამ შედეგის გამო იგი მოხვდა -ის ყველა ახალბედის პირველ და -ის ყველა მოთამაშის მესამე გუნდში.

2017 წლის სეზონის დასასრულს ტაეიტუმი -ის 2017 წლის დრაფტ კლასს შეუერთდა სადაც იგი პირველ რაუნდში აირჩიეს.

კარიერული სტატისტიკა

რეგულარული სეზონი

კოლეჯი
პირადი ცხოვრება
ტეიტუმი არის ჯასტინ ტტეიტუმისა და ბრენდი კოლის ვაჟი. ჯასტინ ტეიტუმი კალათბურთს სენტ ლუისის უნივერსიტეტში თამაშობდა; ამდროისთვის ჯასტინი „კრისტიან ბრაზერს კოლეჯ-უმაღლეს სკოლაში კალათბურთის მწვრთნელია. ტეიტუმის დაბადების დროს მისი მშობლები იყვნენ 19 წლის ბაკალავრიანტები. მისი ბიძა არის -ის მოქმედი მწვრთნელი ტაირონ ლუ. რელიგიით ტეიტუმი ქრისტიანია.